วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
7 มิ.ย. 2559

ภาครวมตลาดภาคเช้า
ดัชนี SET ช่วงเช้าปิดบวก 1,448.62 (+5.20 จุด,+0.38%) กรอบ 1,445 – 1,450 มูลค่าการซื้อขาย 22,918 ลบ. เรียงลำดับมูลค่าการซื้อขายรายกลุ่ม BANK ENERG CONMAT ICT PROP TRANS COMM PETRO FIN  ตามลำดับ. ตลาดภูมิภาค [Nikkei225 +0.56%][HSI +0.87%][SSE +0.04%][TAIEX +0.83%][KOSPI +1.09%] โดย SET index และตลาดหุ้นในภูมิภาคทั้งหมดปรับตัวเพิ่มขึ้น หลังจากที่ ประธานธนาคารกลางสหรัฐ (เฟด) ส่งสัญญาณว่า เฟดอาจจะยังไม่ปรับขึ้นอัตราดอกเบี้ยในการประชุมเดือนนี้ ผสานราคาน้ำมันดิบวานนี้ปรับตัวขึ้นสูง หลังจากมีรายงาน เหตุโจมตีท่อส่งน้ำมันในประเทศไนจีเรีย ส่งผลบวกโดยตรงต่อหุ้นกลุ่มพลังงาน
 
IMPACT (+) SCB  CPALL  PTT  AOT  KBANK  MINT  BBL  TASCO  SCC  PTTEP  INTUCH  BDMS  ADVANC
IMPACT (-)  CPF  U  LH  GL  PS  CPN  ROBINS  BCH  TU  QH  BEM  PRG  TOP  SPRC  TTW  BJC  SPF  BCP
 
แนวโน้มตลาดและหุ้นที่น่าสนใจ
ปิดภาคเช้า 1,448.62 (+5.20 จุด,+0.38%)
ยืน 1,450 ได้ มุ่งสู่ 1,460 ยืนไม่ได้ แนวรับ 1,436 / 1,430
SET สร้างจุดสูงใหม่ต่อเนื่อง ปิดตัวด้วยแท่งเทียนโดจิโดยมีแรงขายทำรอบระยะสั้นเมื่อเข้าใกล้แนวต้านจิตวิทยา 1,450 หากยืนไม่ได้ คาดจะเกิดการปรับตัวลงโดยมีแนวรับสำคัญ 1,436 และ 1,430 เป็นจุดซื้อเล่นรอบกลับคืน
 
BEM (ราคาปิดภาคเช้า 6.40)
ซื้อระยะสั้นเน้นยืน 6.20 แนวต้าน 6.50 ผ่านยืนเป็นสัญญาณซื้อ
ระยะสั้นการแกว่งตัวของแท่งเทียนอยู่ในกรอบสามเหลี่ยม และสอดคล้องกับSMA25วันที่ทำหน้าที่เส้นแนวรับขาขึ้นหลัก 6.20 การผ่านยืนและปิดตัวสูงกว่าแนวต้านจุดสูงแท่งเทียนเมื่อวานนี้ 6.50 จะเป็นสัญญาณซื้อรูปแบบ แนวต้านต่อไป 6.75 / 7.10
 
PTTGC (ราคาปิดภาคเช้า 62.50)
ซื้อระยะสั้นเน้นยืน 61.50 ปรับตัวซื้อเพิ่มแนวรับ 60.50
ระดับราคาสัปดาห์ที่ผ่านมา ผ่านยืนNeck Line 61.75-61.50 ขึ้นมาเป็นสัญญาณซื้อเก็งกำไรรูปแบบสามเหลี่ยมAscending แนวโน้มกลับตัวขึ้นทดสอบแนวต้าน 63.25 / 65.00 การปรับตัวมีแนวรับหลักกลุ่มSMA 60.50 เป็นจุดพิจารณาหลัก